கோபால் பிரசாத் சிங்கா

கோபால் பிரசாத் சிங்கா (Gopal Prasad Sinha)  இந்தியாவைச் சேர்ந்த ஒரு நரம்பியல் நிபுணர் ஆவார்.  ஓர் அரசியல்வாதி  என்றும் அறியப்படும் இவர் இந்திய மருத்துவ ஆராய்ச்சி கவுன்சிலின் நிறுவன நெறிமுறைக் குழுவின் உறுப்பினராகவும் உள்ளார்.   இந்தியாவின் பீகார் மாநிலத்தில் உள்ள பாட்னாவில் பிறந்து வளர்ந்தார். பாட்னா பல்கலைக்கழகத்தின் முன்னாள் மாணவராகவும் அறியப்படுகிறார்.  2014 ஆம் ஆண்டில் நடைபெற்ற  இந்திய நாடாளுமன்றத் தேர்தலில் ஐக்கிய சனதா தளம்  வேட்பாளராக பாட்னா சாகிப்பு தொகுதியில் தற்போதைய நாடாளுமன்ற உறுப்பினர் சத்ருகன் சிங்காவுக்கு எதிராகப் போட்டியிட்டு தோல்வியடைந்தார். 

சிங்கா ஒரு கல்வியாளரான மறைந்த இந்திரா சிங்காவை மணந்தார். இவர்களுக்கு செய சிங்கா கும்ரா என்ற மகளும், பீகாரில் இருந்து அறியப்பட்ட அரசியல்வாதியான அசய் அலோக்கு என்ற மகனும் உள்ளனர்.  மருத்துவத் துறையில் இவர் ஆற்றிய சேவைகளுக்காக 2004 ஆம் ஆண்டு நான்காவது உயரிய இந்திய குடிமகன் விருதான பத்மசிறீ விருது இவருக்கு வழங்கப்பட்டது.

மேற்கோள்கள் 

 
வாழும் நபர்கள்
பத்மசிறீ விருது பெற்ற மருத்துவத்துறையினர்
இந்திய மருத்துவர்கள்
பீகார் நபர்கள்
பீகார் அறிவியலாளர்கள்
பீகார் அரசியல்வாதிகள்